पंचेन लामा तिब्बती बौद्ध धरम के गेलुगु परंपरा में एगो बहुत महत्त्ववाला पद हवे आ पंचेन लामा के आध्यात्मिक रूप से दलाई लामा के बाद दुसरहा अस्थान होला। पंचेन लामा के बुद्ध के अइसन अवतार मानल जाला जे ज्ञान के अँजोर स्वरुप होखे जबकी दलाई लामा करुणा वाला रूप के अवतार मानल जालें। बौद्ध धरम के ई शाखा पुनर्जनम में बिस्वास रखे ले आ मानल जाला कि दलाई आ पंचेन लामा लोग बेर-बेर अवतार लेला।